
1; Az ellenőrzés menete:

· Az intézményvezető beszámolója alapján, mely a 2025/2026. évi tanévről készült.
· Az iskola gazdálkodását érintő külső szakértő összegző véleménye alapján.
· Helyszíni ellenőrzések tapasztalatai.
· Zánkai Közös Hivatal Szentantalfai Kirendeltségének ellenőrzési szempontjai alapján.
· Személyes megbeszélés és egyeztetés az intézményvezető, fenntartó igénye szerint.

2; Az ellenőrzés, értékelés célja:

· Az intézményi tevékenység megítélése és az ezeket befolyásoló tényezők feltárása.
· Pozitív folyamatok további megerősítése, problémás részterületek javítása.

3; Az ellenőrzés területei:

· Az intézmény törvényes működése
· Az intézmény gazdálkodása
· A szakmai munka eredményessége
· Az intézményvezető munkájának értékelése
· A nemzetiségi munka értékelése
· Gyermek- és ifjúságvédelmi tevékenység
· Javaslatok, elvárások megfogalmazása

4; Megállapítások, értékelések:

A működés törvényessége:
Az intézmény működését szabályozó dokumentumok hatályosak, legitimációjuk megfelelő.
Az intézmény továbbképzési programja a jogszabályokban foglaltak szerint elkészült.
A tanulók személyes adatait pedagógiai, gyermek- és ifjúságvédelmi, iskola egészségügyi célból, törvényben meghatározott nyilvántartások céljából az annak megfelelő mértékben, célhoz kötötten kezelik.
A tanügyi adminisztráció, az iratkezelés, az adatvédelem megfelelő dokumentálása a külső szakértő által készített összefoglaló jelentés alapján folyik.

Az intézmény gazdálkodása:
Az intézmény önállóan gazdálkodik. A költségvetést, előirányzatokat, gazdálkodást, könyvelést munkamegosztási megállapodás alapján a Zánkai Közös Hivatal Szentantalfai Kirendeltsége végzi.
A tervezéshez az Áht. törvény szerinti költségvetés készítéséhez, annak módosításához mindenképp szükséges a munka megosztás és felelősségvállalás rendjéről szóló megállapodás pontjainak határidőre történő betartása, a fenntartó és a Hivatal folyamatos időbeli tájékoztatása.
A hatályos költségvetés lehetőséget biztosít igény szerinti kisebb léptékű beruházásokra, felújítási munkákra.

A szakmai munka eredményessége:
Az iskola pedagógiai programjában, valamint az éves munkatervében foglaltak teljesültek, jó színvonalú oktatás-nevelés folyik az intézményben.
Előrelépés történt a sajátos nevelésű (SNI) és a beilleszkedési, tanulási, magatartási nehézséggel (BTMN) érintett tanulók esetében, mert javult a feladatellátás és munkavégzés képessége az érintett tanulóknál.
Az iskola és zeneiskola tanulói számos versenyen szerepeltek sikeresen.
Eredményesen működött az ökoiskolai program is.
Az intézményvezető értékelése:
Főigazgató asszony 2024. augusztus 15. óta vezeti az intézményt. Munkáját nehezítette az elmúlt tanévben, hogy a kiegyensúlyozott szakmai munkát végző igazgatóhelyettes lemondott posztjáról, így 2025. szeptember 1-től új igazgatóhelyettese van az iskolának.
A pedagógiai programban meghatározott feladatok végrehajtását biztosította, sikeres pályázatok kerültek megvalósításra.
Az iskola német nemzetiségi és művészeti arculatának erősítése jó irányba halad.
Fejlesztendő területként jelölhető meg a vezetői feladatok megosztása igazgatóhelyettes, munkaközösségi vezetők felé, valamint a gazdálkodási, pénzügyi feladatok, tervezési, egyeztetési szintjének javítása.

Az intézményben folyó nemzetiségi munka értékelése:
A fenntartó a 2025/2026-os tanévben az intézményben folyó német nemzetiségi nevelő-oktató és az ehhez szorosan kapcsolódó zeneiskolai munkát eredményesnek és jó színvonalúnak értékeli.
Javult a német nyelv oktatásának beillesztése a helyi kulturális örökség megismertetésével és a nemzetiségi identitás erősítésével.
A tanulók számos versenyen kiemelkedően szerepeltek, a helyi rendezvények a német nyelvű műsorok élményszerűen adták át a hagyományokat.

Gyermek- és ifjúságvédelem:
A felmerült eseteket az intézmény szakmailag jól kezelte, megfelelően együttműködve az érintett szervezetekkel, hatóságokkal.

Javaslatok, elvárások:
· Kiemelt feladat tanulói teljesítmények szinten tartása, tehetséggondozás, felzárkóztatás erősítése, az iskola jó hírnevének további erősítése.
· A német nemzetiségi nyelv, kultúra és hagyományok következetes továbberősítése.
· Fenntartóval, Hivatallal történő rendszeres együttműködés.
· Javasolt etikai kódex elkészítése, mely iratban közmegegyezéssel elfogadott etikai normákat sorol fel, melyek irány- és útmutatóak az intézmény munkavállalói részére.

A fenntartó jelen intézményi értékelést az Nkt. 85 § (3) bekezdés alapján a balatoncsicso.hu weboldalon nyilvánosságra hozza.

